|  |  |
| --- | --- |
| CILJNA SKUPINA | 9+ |
| NASLOV | V čevljih drugega |
| TRAJANJE AKTIVNOSTI | 1 ura + priprava |
| UČNI CILJI | Vzbujati empatijo do drugačnih ljudiDvigniti raven ozaveščenosti o neenakosti priložnosti v družbiSpodbujati razumevanje o morebitnih osebnih posledicah za ljudi, ki pripadajo določenim manjšinah v družbi ali kulturnih skupinam.  |
| MATERIALI | * Kartice/listki z vlogami
* Odprt prostor (hodnik, velika učilnica ali zunanji prostor)
* Predvajalnik glasbe in nežna/sproščujoča glasba
 |
| PRIPRAVA  | Natančno se seznanite z aktivnostjo. Preglejte seznam “situacij in dogodkov” in ga prilagodite na skupino, s katero delate. Pripravite kartice z vlogami, za vsakega udeleženca eno. Skopirajte prirejen seznam z vlogami, razrežite na posamezne vloge in listke/kartice prepognite.  |
| IZVEDBA | Pred izvedbo ustvarite v prostoru prijetno, sproščujoče vzdušje s predvajanjem nežne glasbe v ozadju. Lahko tudi prosite udeležence za popolno tišino. Udeležencem naključno razdelite kartice/listke z vlogami, vsakemu eno. Prosite jih, da si listkov/kartic ne kažejo in delijo z drugimi, saj so namenjeni samo njim.Povabite jih, da se usedejo (po možnosti na tla) in v tišini preberejo svojo kartico/listek z vlogo.Nato naj se poskusijo vživeti v vlogo, ki so jo dobili. V pomoč jim preberite nekaj od sledečih vprašanj, po vsakem vprašanju počakajte in jim dovolite, da reflektirajo in si izgradijo sliko sebe (v tej vlogi) in njihovega življenja:Kakšno je bilo tvoje otroštvo? V kakšni hiši si živel? Kakšne igre si se igral? Kakšno delo so opravljali tvoji starši? Kako izgleda tvoj vsakdan? Kje se družiš? Kaj počneš zjutraj, popoldne in zvečer?Kakšen je tvoj življenski stil? Kje živiš? Koliko zaslužiš na mesec? Kaj počneš v prostem času? Kaj počneš med počitnicami?Kaj te veseli in česa se bojiš?Prosite udeležence, da se v popolni tišini postavijo v vrsto, drug poleg drugega (kot na štartni črti).

|  |
| --- |
|  |

Povejte, da jim boste v nadaljevanju prebrali nekaj situacij/dogodkov. Vsakič, ko na določeno situacijo/dogodek lahko odgovorijo pritrdilno (JA), naj naredijo korak naprej. V nasprotnem primeru, ko ne morejo odgovoriti pritrdilno, ostanejo na trenutnem mestu.Eno za drugo preberite situacije. Med posameznimi situacijami malo počakajte, da udeleženci naredijo korak naprej in se malce razgledajo naokrog, kje se nahajajo drugi soudeleženci. Na koncu jih prosite, da si zapomnijo svoj končni položaj v prostoru. Potem namenite nekaj minut, da izstopijo iz svoje vloge preden začnete z diskusijo v celotni skupini. |
| VLOGA UČITELJA | Vodi proces |
| MOŽNI IZZIVI IN KAKO JIH NASLOVITI | Posploševanje – poudarite, da je naše dojemanje vloge, ki smo jo dobili, precej subjektivno in pogostokrat izhaja iz informacij iz medijev, itd. Realnost je drugačna. Med diskusijo in evalvacijo je pomembno, da raziščemo, koliko so udeleženci vedeli o vlogi osebe, katero so predstavljali in kako so dobili te informacije. So črpali iz osebnih izkušenj ali drugih virov informacij (novice, knjige, šale)?So prepričani, da so informacije in podobe, ki jih imajo, zanesljive? Na tak način lahko predstavimo, kako delujejo stereotipi in predsodki. |
| ORODJA ZA DISKUSIJO | Vzemite si čas za temeljito diskusijo z naslednjimi vprašanji: Začnite s tem, da udeležence vprašate o tem, kaj se je dogajalo in kako so se počutili med aktivnostjo in nato nadaljujte s pogovorom o vprašanjih in kaj so se naučili.1. Kako ste se počutili, ko ste lahko naredili korak naprej – ali pa ne?
2. Tisti, ki ste večkrat lahko stopili naprej, kdaj ste opazili, da se nekateri ne premikajo tako hitro, kot vi sami?
3. Je kdo začutil, da so bile v nekem trenutku spregledane njegove/njene temeljne človekove pravice?
4. Lahko uganete, kakšne vloge so imeli drugi? (V tej točki diskusije naj udeleženci razkrijejo vloge, ki so jih imeli).
5. Kako težko oziroma lahko je bilo »igrati« vlogo osebe, ki ste jo imeli? Kako ste si predstavljali osebo, ki ste jo predstavljali?
6. Ali ta aktivnost na kakšen način odraža našo družbo? Kako?
7. Katere od človekovih pravic so v posameznih primerih vlog ogrožene? Ali lahko od vas reče, da so mu/ji bile kršene človekove pravice ali pa mu/ji je bil dostop do njih omejen?
8. Kaj bi lahko bili prvi koraki za naslovitev neenakosti v družbi?
 |

**VLOGE:**

(Učitelj lahko na seznam doda nove osebe – če je učencev malo, naj bo pozoren, da imata vsaj 2 učenca listek)

|  |  |
| --- | --- |
| Si 19-letni fant iz Somalije in kot begunec živiš v begunskem taborišču Dadaab v Keniji. Dadaab je največje begunsko taborišče na svetu, v njem že več let živi skoraj pol milijona ljudi, večina vas prihaja iz Somalije, Južnega Sudana in Etiopije. Živite v šotorih ali barakah iz blata, vej in pločevinastih plošč. Begunci v Keniji nimate dovoljenja za delo, zato se morate znajti po svoje in delati na črno (brez zagotovila za plačilo, brez zdravstvenega zavarovanja itd.). Kraje, nasilje in posilstva niso redkost, zato so tudi nekatere največje humanitarne organizacije odpoklicale svoje osebje.  | Si pripadnik/ca staroselske skupnosti Huaorani in živiš v narodnem parku Yasuni na vzhodu Ekvadorja. Tvoja skupnost živi v sožitju z naravo, v stik z drugimi ljudmi ste prišli šele konec 60-ih let prejšnjega stoletja. Znani ste predvsem po tem, da ste izjemni lovci in bojevniki ter veliki poznavalci živali in rastlin. Vaš način življenja ogrožajo velike mednarodne korporacije, ki zaradi nafte izsekavajo predele Amazonskega gozda. |
| Si 24-letna študentka iz Ugande. Živiš v glavnem mestu Kampala, od koder prihaja tudi tvoje dekle. Zaradi zakona, ki prepoveduje istospolne partnerske zveze, svojo zvezo skrivata pred drugimi. Čeprav si želita, si ne upata živeti skupaj. Sosedje bi vaju lahko prijavili policiji in ker sta lezbijki, bi vaju najbrž doletela večletna ali celo dosmrtna kazen v zaporu.  | Predstavljaš samega / samo sebe.  |
| Predstavljaš samega / samo sebe. | Prihajaš iz Sirije in si v eni od držav EU zaprosil za azil. Tvoja žena in dva majhna otroka sta ostala v Siriji in upaš, da se ti bosta lahko kmalu pridružila. |
| Si ameriška milijarderka.  | Prihajaš iz Argentine in si lastnik več velikih posestev na severu države.  |
| Si majhna kmetovalka s Kitajske, zaradi gradnje nasipa v zgornjem toku reke Mekong si bila z družino premeščena v drug kraj.  | Si 41-letni moški, zaposlen na oddelku za razvoj neke mednarodne korporacije v Helsinkih.  |
| Prihajaš iz sudanske pokrajine Darfur, a trenutno živiš v eni izmed držav EU, kjer so ti kot beguncu/ki priznali mednarodno zaščito. | Si študentka v Franciji, kjer si se rodila in tudi živiš. Tvoji starši prihajajo iz Maroka.  |
| Si okoljski/a migrant/ka, ki trenutno živi na Papui Novi Gvineji. Tja si se moral/a preseliti, ker je majhno otočje, na katerem si živel/a, prizadelo višanje morske gladine. Skoraj polovica vašega otoka je že poplavljenega, nekateri sosednji otoki so že povsem pod vodo. Številni prebivalci so morali oditi ali pa se preseliti v višje ležeče predele, kjer prostora za večje število ljudi že primanjkuje. | Si kmet v Braziliji, ki je izgubil svojo zemljo (bila ti je nasilno odvzeta). Tvoja zemlja je postala del velike plantaže v lasti mednarodne korporacije. Z družino si se moral preseliti na prenaseljeno in revno obrobje večjega mesta, kjer ne najdeš dela. |
| Si mlad moški, priseljenec iz Nigerije, ki v EU živiš brez statusa.  | Si senegalska učiteljica, v EU legalno živiš že vrsto let in delaš kot natakarica. |
| Star/a si 28 let in delaš v veliki tovarni v Nemčiji.  | Si študent medicine iz Afganistana, vendar trenutno živiš v Turčiji, kjer delaš kot rudar. Afganistan je že stoletje prizorišče rednih nasilnih spopadov, kot t.i. tamponska cona v igri za globalni vpliv med svetovnimi velesilami. Posledica desetletja trajajočega konflikta je, da je Afganistan danes ena najnevarnejših držav na svetu. Nekoč bogata mesta so razdejana, zdravstvo in šolstvo je neurejeno, oboroženi spopadi so del vsakdana. |
| Si palestinsko dekle, ki živi v delu Palestine, ki se imenuje Gaza. Gaza je območje, ki meri 360 km², na njem pa živi kar 1,85 milijona Palestincev. Več kot tri četrtine prebivalstva je beguncev, ki so morali zbežati iz palestinskega ozemlja, ki ga je zasedel Izrael. Zaradi izraelske blokade uvoza in izvoza dobrin ter ponavljajočih se vojaških napadov na to območje, ste prebivalci soočeni z velikim pomanjkanjem hrane, plina, elektrike, goriva in tekoče vode. Tudi oboroženi spopadi niso redkost. | Si dekle iz Ukrajine, ki živi v eni od držav EU in dela kot zdravstvena negovalka.  |
| Si uspešna mlada podjetnica v Harareju, glavnem mestu Zimbabveja.  | Si iz Andaluzije, pokrajine na jugu Španije. V lasti imaš majhno trgovino s turističnimi spominki. |
| Si sin milijonarja iz Južnoafriške republike (JAR), živiš v razkošni četrti Cape Towna – tretjega največjega mesta v JAR. | Predstavljaš samo/ega sebe.  |
| Predstavljaš samo/ega sebe.  | Predstavljaš samo/ega sebe.  |
| Predstavljaš samo/ega sebe.  | Predstavljaš samo/ega sebe.  |

Situacije oz. vprašanja (po vsakem naredijo korak naprej, če se strinjajo s prebranim oziroma prebrano velja za njih):

***Večkrat letno si lahko ti oz. tvoja družina privošči dopust (greš na morje, v gore, na smučanje ipd.).***

***Imaš nekaj prihrankov.***

***V tvoji domovini je prepovedana smrtna kazen.***

***Imaš pametni telefon.***

***Lahko se ukvarjaš s športom, ki ti je všeč.***

***Ti oz. tvoja družina imate avto.***

***V tvoji domovini je spoštovana pravica do svobode govora.***

***Ti oz. tvoji otroci imajo možnost rednega obiskovanja šole.***

***Če želiš potovati, lahko brez težav dobiš potrebne vize.***

***V državi, kjer živiš, imaš dostop do javnih zdravstvenih storitev.***

***V prostem času se ukvarjaš s svojimi hobiji.***

***V kraju, kjer živiš, lahko sodeluješ na lokalnih volitvah.***

***Nikoli te ni strah, da boš zaradi tega, kar si, žrtev nasilja.***

***V tvoji domovini so zagotovljene svobodne in demokratične volitve.***

***Imaš občutek, da si v družbi in okolju, kjer živiš, sprejet/a in spoštovan/a.***

***Pravice tvojih sodržavljanov in sodržavljank so spoštovane.***

***Doma imate televizijo.***

***Imaš dostop do čiste pitne vode.***

***Vsak dan imaš dovolj hrane, tako da se ti ni treba bati lakote.***

***Zadovoljen/na si s svojim življenjem in veseliš se prihodnosti.***

\*Aktivnost povzeta po SAME World projektu in Compass tool.